Във връзка с постъпили с вх. № ОВОС-2367/04.11.2021г./18.10.2021г. допълнителна информация и уведомление за инвестиционно предложение (ИП): „Цех за извличане на разтворители от отпадъци, съдържащи разтворители и измиване на замърсени опаковки, с площадка за временно съхранение и предварително третиране на замърсени опаковки и отпадъци, съдържащи разтворители“ в поземлен имот с идентификатор 56784.503.465, гр. Пловдив, възложител-„ ЕЛ ЕЛ ТРЕЙД БГ“ ЕООД и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение е за дейност попадаща в обхвата на т.11, буква „б“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив и район Северен

Отговорено от РИОСВ-Пловдив на 19.11.2021г.